แรงขายหุ้นพลังงาน ฉุด SET ปิดลบ 3 จุด จับตาเงินเฟ้อ “สหรัฐ” คืนนี้
SET ปิดลบ 3 จุด รับแรงกดดันแรงขายหุ้นพลังงาน จากราคาน้ำมันปรับตัวลง และแรงขายลดความเสี่ยงรอติดตามตัวเลขเงินเฟ้อสหรัฐฯ คืนนี้ ขณะที่แนวโน้มพรุ่งนี้คาดแกว่งตัวขึ้นต่อ หากเงินเฟ้อสหรัฐฯออกมาตามตลาดคาด หรือต่ำกว่าคาด พร้อมให้แนวต้าน 1,630 จุด แนวรับ 1,610 จุด
SET ปิดลบ 3 จุด รับแรงกดดันแรงขายหุ้นพลังงาน จากราคาน้ำมันปรับตัวลง และแรงขายลดความเสี่ยงรอติดตามตัวเลขเงินเฟ้อสหรัฐฯ คืนนี้ ขณะที่แนวโน้มพรุ่งนี้คาดแกว่งตัวขึ้นต่อ หากเงินเฟ้อสหรัฐฯออกมาตามตลาดคาด หรือต่ำกว่าคาด พร้อมให้แนวต้าน 1,630 จุด แนวรับ 1,610 จุด
10 พ.ย. 2565

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้แกว่งตัวไซด์เวย์ไนกรอบแคบๆ แม้ว่าตลาดหุ้นไทยจะได้รับแรงหนุนจากฟันด์โฟลว์ต่างชาติที่ไหลเข้า จากค่าเงินบาทที่กลับมาแข็งค่า แต่มีแรงกดดันจากแรงขายหุ้นพลังงาน หลังราคาน้ำมันปรับตัวลดลงมา และแรงขายลดความเสี่ยง เพื่อรอความชัดเจนของการประกาศตัวเลขเงินเฟ้อของสหรัฐฯ ในคืนนี้ ทำให้ดัชนีวันนี้เคลื่อนไหวในแดนลบเป็นส่วนใหญ่
ขณะที่แนวโน้มพรุ่งนี้คาดว่ามีโอกาสแกว่งตัวขึ้นได้ โดยคาดว่าตัวเลขเงินเฟ้อสหรัฐฯ ที่จะประกาศออกมาจะเป็นไปตามที่ตลาดคาดไว้ 7.9% ซึ่งชะลอตัวลง แต่หากออกมาต่ำกว่าที่ตลาดคาดก็จะช่วยหนุนตลาดได้ต่อ และยังมีแรงหนุนจากฟันด์โฟลว์ต่างชาติที่ยังไหลเข้า จากความเชื่อมั่นภาพรวมเศรษฐกิจในประเทศที่ฟื้นตัว โดยให้แนวต้าน 1,630 จุด และแนวรับ 1,610 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 2,633.19 ล้านบาท ปิดที่ 189.50 บาท ลดลง 3.50 บาท
PTT มูลค่าการซื้อขาย 2,234.81 ล้านบาท ปิดที่ 34.25 บาท ลดลง 0.75 บาท
BH มูลค่าการซื้อขาย 2,176.04 ล้านบาท ปิดที่ 233.00 บาท เพิ่มขึ้น 9.00 บาท
MINT มูลค่าการซื้อขาย 2,065.85 ล้านบาท ปิดที่ 29.75 บาท เพิ่มขึ้น 0.75 บาท
BANPU มูลค่าการซื้อขาย 1,758.03 ล้านบาท ปิดที่ 12.70 บาท เพิ่มขึ้น 0.10 บาท